પાઠ 20
મરેલી બાળકી ફરી જીવતી થાય છે
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 6: ઈસુ શિક્ષક અને સાજાપણું આપનાર
	હેતુ
	બાળકોને શીખવવું કે ઈસુ પાસે જીવન અને મરણ પર સામર્થ્ય છે. જેઓ તેમને અનુસરે છે તેમણે મરણથી ડરવાની જરૂર નથી.

	શાસ્ત્રવાંચન
	માર્ક 5:22-24, 35-43

	મુખપાઠ કલમ
	માર્ક 5:36
“ડરશો નહિ; ફક્ત વિશ્વાસ રાખો.”



પાઠની રજૂઆત
શરૂઆત
શું તમારામાંથી કોઈ તાજેતરમાં બીમાર પડ્યું છે? કેવું લાગ્યું? શું તમને બીક લાગી? જ્યારે લોકો ખૂબ બીમાર હોય છે ત્યારે તેઓ ક્યારેક ખૂબ ડરી જાય છે. તેઓ મરણથી ડરે છે.
પાઠના મુખ્ય મુદ્દાઓ
	1.એક નાની છોકરી ખૂબ બીમાર હતી. તેના પિતા યાઈર એક અગત્યના માણસ હતા, પણ તેમની બધી સંપત્તિ તેના માટે કંઈ કરી શકી નહિ. પછી તેમણે સાંભળ્યું કે ઘણા લોકોને સાજા કરનાર ઈસુ નજીકમાં છે. યાઈર ઈસુને શોધવા ગયા.
	2.યાઈરે ઈસુને વિનંતી કરી કે તેમના ઘરે આવીને તેમની દીકરીને મદદ કરે. યાઈર અગત્યના માણસ હતા, પણ તેમણે ઈસુ આગળ પોતાને નમ્ર કર્યા (માર્ક 5:22-23).
	3.ઈસુ યાઈરની પાછળ તેમના ઘર તરફ જવા લાગ્યા, પણ રસ્તામાં તેમને જોવા ઇચ્છતા બધા લોકોને કારણે તેમને મોડું થયું (5:24). તેઓ યાઈરના ઘરે પહોંચ્યા તે પહેલાં સંદેશ આવ્યો કે તેમની દીકરી મરી ગઈ છે (5:35).
	4.ઈસુએ યાઈરને કહ્યું કે આશા ન છોડો, પણ મારા પર ભરોસો રાખો (5:36).
	5.ઈસુ યાઈરના ઘરે ગયા, જ્યાં અંતિમવિધિની તૈયારીઓ શરૂ થઈ ગઈ હતી. તેમણે સૌને રડવાનું બંધ કરવા કહ્યું, કારણ કે છોકરી મરી ગઈ નથી; તે ફક્ત ઊંઘે છે. અવિશ્વાસમાં સૌ ઈસુ પર હસ્યા (5:38-40અ).
	6.ઘરની અંદર, ફક્ત છોકરીનાં માતાપિતા અને પીતર, યાકૂબ અને યોહાનની હાજરીમાં, ઈસુએ નાની છોકરીને પાછી જીવતી કરી (5:37, 40-43). ચિત્ર 20 બતાવો.
ઈસુ પાસે મરણ પર સામર્થ્ય છે કારણ કે તે ઈશ્વર છે. તે લોકોને મરણમાંથી ઉઠાડી શકે છે.
મુખપાઠ કલમ દૃઢ કરાવો
વાર્તા પ્રત્યે આપણો પ્રતિભાવ
બાળકો શાનાથી ડરે છે તે જાણો. તે દવાખાને કે હોસ્પિટલમાં જવું હોઈ શકે, અથવા ફક્ત બીમાર પડવું હોઈ શકે. ઈસુએ યાઈરને કહ્યું કે તેમનામાં વિશ્વાસ રાખે અને ડરે નહિ. આપણે પણ જ્યારે ડરીએ ત્યારે ઈસુ પર ભરોસો રાખી શકીએ.

